ΔΙΕΥΘΥΝΣΗ ΠΛΗΡΟΦΟΡΙΚΗΣ

**ΠΡΟΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ**

**Αριθμός 3/2020**

# ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ

Η Τράπεζα της Ελλάδος εφεξής (η Τράπεζα) προκηρύσσει ανοικτό διαγωνισμό για την προμήθεια μηχανογραφικών αναλωσίμων με βάση τις ανάγκες των υπηρεσιακών μονάδων της.

Τα προς προμήθεια αναλώσιμα χωρίζονται στις παρακάτω δύο (2) ανεξάρτητες κατηγορίες:

α. Κατηγορία 1: Αναλώσιμα για εκτυπωτές LEXMARK

β. Κατηγορία 2: Αναλώσιμα για εκτυπωτές OKI

Οι διαγωνιζόμενοι υποχρεούνται να καταθέσουν προσφορά για μία τουλάχιστον από τις παραπάνω δύο (2) κατηγορίες. Για κάθε κατηγορία, πρέπει υποχρεωτικά να κατατεθεί ξεχωριστή οικονομική προσφορά.

Για κάθε μία από τις δύο παραπάνω κατηγορίες, ο διαγωνιζόμενος στον οποίο θα ανατεθεί η προμήθεια των αναλωσίμων της συγκεκριμένης κατηγορίας εφεξής (ο Προμηθευτής), θα υπογράψει σύμβαση με την Τράπεζα  που θα έχει διάρκεια δύο (2) έτη και θα ισχύει από την ημερομηνία υπογραφής της σύμβασης έως τη λήξη της διετίας με δυνατότητα παράτασης για ένα ακόμη χρόνο.

Σε κάθε σύμβαση θα προβλέπεται η άμεση αρχική προμήθεια συγκεκριμένων ποσοτήτων, καθώς και η δυνατότητα τμηματικών παραγγελιών έως και του τριπλασιασμού των ποσοτήτων ανά Κατηγορία και είδος αναλωσίμου μετά την αρχική προμήθεια, με βάση τις ανάγκες της Τράπεζας.

Όσον αφορά την αρχική προμήθεια η Τράπεζα θα προμηθευτεί τις αρχικά εκτιμώμενες ποσότητες που αναφέρονται αναλυτικά στους Πίνακες 1 και 2 του Παραρτήματος Α’, με προσυμφωνημένη στη σύμβαση τιμή μονάδας ανά αναλώσιμο, η οποία είτε θα παραμένει σταθερή σε όλη τη διάρκεια ισχύος της σύμβασης είτε θα υπολογίζεται βάσει της λιανικής τιμής του ισχύοντος κατά την υποβολή της παραγγελίας επίσημου τιμοκαταλόγου και του προσφερόμενου ποσοστού έκπτωσης επί της λιανικής τιμής κάθε μηχανογραφικού αναλωσίμου, το οποίο θα παραμένει σταθερό καθ’ όλη τη διάρκεια της σύμβασης.

Σχετικά με τις τμηματικές παραγγελίες μετά την αρχική προμήθεια, κάθε σύμβαση που θα υπογραφεί θα προβλέπει ότι η Τράπεζα κάθε φορά που θα διαπιστώνει την ανάγκη προμήθειας ορισμένου αριθμού τεμαχίων από ένα ή περισσότερα αναλώσιμα που αναφέρονται στη σύμβαση (έως του τριπλασιασμού των ποσοτήτων ανά Κατηγορία και είδος αναλωσίμου μετά την αρχική προμήθεια), θα αποστέλλει τη σχετική Εντολή Αγοράς στον Προμηθευτή ο οποίος θα υποχρεούται να πωλήσει και να παραδώσει στην Τράπεζα τα παραγγελλόμενα αναλώσιμα, μέσα σε συγκεκριμένη προθεσμία και με την προσυμφωνημένη στη σύμβαση τιμή μονάδας ανά αναλώσιμο της αρχικής προμήθειας, η οποία είτε θα παραμένει σταθερή σε όλη τη διάρκεια ισχύος της σύμβασης, είτε θα υπολογίζεται βάσει της λιανικής τιμής του ισχύοντος κατά την υποβολή της παραγγελίας επίσημου τιμοκαταλόγου και του προσφερόμενου ποσοστού έκπτωσης επί της λιανικής τιμής κάθε μηχανογραφικού αναλωσίμου, το οποίο θα παραμένει σταθερό καθ’ όλη τη διάρκεια της σύμβασης.

# ΠΕΡΙΓΡΑΦΗ ΑΝΑΛΩΣΙΜΩΝ

Τα είδη των μηχανογραφικών αναλωσίμων που χρησιμοποιεί η Τράπεζα από κάθε μία από τις παραπάνω κατηγορίες, καθώς και οι ποσότητες αρχικής προμήθειας τις οποίες επιθυμεί να προμηθευτεί άμεσα η Τράπεζα, περιγράφονται αναλυτικά στους πίνακες 1 και 2 του Παραρτήματος Α’. Για κάθε αναλώσιμο που περιλαμβάνεται στους παραπάνω πίνακες, αναφέρονται μέσα σε παρένθεση οι αποδεκτοί για την Τράπεζα κωδικοί για το συγκεκριμένο αναλώσιμο. Με τη βοήθεια των κωδικών αυτών, η Τράπεζα προσδιορίζει ακριβώς το ζητούμενο από αυτήν αναλώσιμο, έτσι ώστε να διακρίνεται σαφώς από άλλα παρόμοια αναλώσιμα που δεν είναι αποδεκτά από την Τράπεζα.

Διευκρινίζεται ότι στις περιπτώσεις που σε ένα αναλώσιμο αναφέρονται δύο αποδεκτοί κωδικοί:

α. Η οικονομική προσφορά του διαγωνιζόμενου πρέπει να αναφέρει μία και μόνο τιμή για τους εν λόγω κωδικούς, ανεξάρτητα από τον κωδικό που προσφέρει.

β. Ο προμηθευτής μπορεί να παραδίδει κάθε φορά στην Τράπεζα οποιοδήποτε από τους κωδικούς αυτούς, ή ακόμη και συνδυασμό τους, στην παραπάνω μία και μοναδική τιμή.

# ΔΙΚΑΙΩΜΑ ΣΥΜΜΕΤΟΧΗΣ

Δικαίωμα συμμετοχής στο διαγωνισμό έχουν φυσικά και νομικά πρόσωπα, καθώς και Ενώσεις Προμηθευτών που υποβάλλουν κοινή προσφορά.

Η κοινή προσφορά που υποβάλλεται από Ένωση Προμηθευτών υπογράφεται υποχρεωτικά απ’ όλους τους Προμηθευτές που αποτελούν την Ένωση ή από εξουσιοδοτημένο με συμβολαιογραφική πράξη εκπρόσωπό τους. Στην προσφορά πρέπει να αναγράφεται η ποσότητα του εξοπλισμού και οι υπηρεσίες ή το μέρος αυτών από το σύνολο της προσφοράς που αντιστοιχούν στον κάθε Προμηθευτή. Με την υποβολή της προσφοράς, τα μέλη της Ένωσης ευθύνονται αλληλεγγύως και σε ολόκληρο έκαστο για το σύνολο της προσφοράς. Σε περίπτωση κατακύρωσης ή ανάθεσης της προμήθειας, η ευθύνη αυτή υφίσταται πλέον για την πλήρη εκτέλεση της σύμβασης.

Σε περίπτωση αδυναμίας μέλους της Ένωσης να αντεπεξέλθει για οποιοδήποτε λόγο στις υποχρεώσεις του, είτε κατά το χρόνο αξιολόγησης των προσφορών ή κατά την εκτέλεση της σύμβασης, τα υπόλοιπα μέλη έχουν την ευθύνη εκπλήρωσης της κοινής προσφοράς με την ίδια τιμή και τους ίδιους όρους. Τα υπόλοιπα μέλη της Ένωσης μπορεί, εφόσον προβλέπεται από το ιδρυτικό έγγραφο αυτής, να προτείνουν αντικαταστάτη, η συμμετοχή του οποίου εξαρτάται από τη σύμφωνη γνώμη των αρμόδιων οργάνων της Τράπεζας.

Σε περίπτωση που η Ένωση αναλάβει να προμηθεύσει την Τράπεζα, υποχρεούται να προσκομίσει, πριν την υπογραφή της σχετικής σύμβασης, το οριστικό συμφωνητικό συνεργασίας των μελών της Ένωσης, στο οποίο πρέπει να περιλαμβάνονται όλοι οι όροι της συνεργασίας.

# ΚΑΤΑΡΤΙΣΗ ΚΑΙ ΥΠΟΒΟΛΗ ΠΡΟΣΦΟΡΩΝ

Κάθε προσφορά διατυπώνεται στην ελληνική γλώσσα και φέρει υπογραφή και σφραγίδα του διαγωνιζομένου. Η προσφορά πρέπει να είναι σαφής, ορισμένη και να μην περιέχει προϋποθέσεις, επιφυλάξεις, αιρέσεις, όρους, ξέσματα, σβησίματα, διορθώσεις ή προσθήκες που την καθιστούν απαράδεκτη ή ασαφή.

Το περιεχόμενο της προσφοράς πρέπει να συμφωνεί με τους όρους της παρούσας.

Η προσφορά υποβάλλεται μέσα σε κλειστό σφραγισμένο φάκελο (φέροντα σφραγίδα ή μονογραφή στο κλείσιμό του) με τις παρακάτω ενδείξεις:

* "ΠΡΟΣΦΟΡΑ ΓΙΑ ΤΟΝ ΑΝΟΙΚΤΟ ΔΙΑΓΩΝΙΣΜΟ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ ΓΙΑ ΤΗΝ ΠΡΟΜΗΘΕΙΑ ΜΗΧΑΝΟΓΡΑΦΙΚΩΝ ΑΝΑΛΩΣΙΜΩΝ".
* Αριθμός Προκήρυξης.
* Καταληκτική ημερομηνία υποβολής των προσφορών του διαγωνισμού όπως αναφέρεται στον Πίνακα 1.
* Αποδέκτης: όπως αναφέρεται στον Πίνακα 1.
* Πλήρης επωνυμία του διαγωνιζομένου (Ονοματεπώνυμο ή επωνυμία εταιρείας, νομική μορφή, διεύθυνση, fax, τηλέφωνο, e-mail κ.λπ.)

**Πίνακας 1**

|  |  |  |  |
| --- | --- | --- | --- |
| **ΑΠΟΔΕΚΤΗΣ** | **ΛΗΞΗ ΠΡΟΘΕΣΜΙΑΣ**  **ΥΠΟΒΟΛΗΣ ΠΡΟΣΦΟΡΩΝ** | | |
| ΤΡΑΠΕΖΑ ΤΗΣ ΕΛΛΑΔΟΣ  ΤΜΗΜΑ ΠΡΟΜΗΘΕΙΩΝ ΠΑΓΙΩΝ ΚΑΙ ΑΝΑΛΩΣΙΜΩΝ | ΗΜ/ΝIA | ΗΜΕΡΑ | ΩΡΑ |
| Υπηρεσία Αναλωσίμων | 14.07.2020 | ΤΡΙΤΗ | 12.00 |
| Ελ. Βενιζέλου 21 |  |  |  |
| 1ος όροφος, γραφείο 102 |  |  |  |

Ο φάκελος της προσφοράς πρέπει να περιέχει τα ακόλουθα:

α. Τα δικαιολογητικά συμμετοχής που περιγράφονται στο άρθρο 5 της παρούσας προκήρυξης, σε ένα (1) αντίγραφο σε ξεχωριστό υποφάκελο μαζί με την εγγυητική επιστολή συμμετοχής.

β. Για κάθε κατηγορία, τα οικονομικά στοιχεία της αντίστοιχης προσφοράς σε δύο (2) αντίγραφα σε ξεχωριστό σφραγισμένο υποφάκελο, μέσα στον κυρίως (εξωτερικό) φάκελο, με την ένδειξη "ΟΙΚΟΝΟΜΙΚΗ ΠΡΟΣΦΟΡΑ". Ο υποφάκελος θα φέρει τις ενδείξεις του κυρίως φακέλου.

Οι διαγωνιζόμενοι υποχρεούνται να προσφέρουν όλα τα είδη μίας τουλάχιστον από τις δύο (2) κατηγορίες που αναφέρονται στο Άρθρο 1.

Ο φάκελος της προσφοράς καθώς και ο υποφάκελος της οικονομικής προσφοράς πρέπει να έχουν ασφαλισθεί με τρόπο που να διασφαλίζεται το απαραβίαστο αυτών. Το απαραβίαστο των φακέλων ελέγχεται από την επιτροπή αποσφράγισης των προσφορών.

Οι ενδιαφερόμενοι υποβάλλουν την προσφορά τους στην αρμόδια Υπηρεσία της Τράπεζας είτε με απευθείας παράδοση, επί αποδείξει ή με ταχυδρομική αποστολή (μέσω εταιρείας ταχυμεταφορών (courier), συστημένη επιστολή κ.ά.). Στην περίπτωση ταχυδρομικής αποστολής της προσφοράς, αυτή γίνεται δεκτή υπό την προϋπόθεση ότι θα έχει περιέλθει στο Τμήμα Διακίνησης Αλληλογραφίας της Τράπεζας την προηγούμενη της ημερομηνίας αποσφράγισης, με την ένδειξη "ΕΜΠΙΣΤΕΥΤΙΚΟ". Η εγγραφή στο προς το σκοπό αυτό βιβλίο του Τμήματος αποτελεί πλήρη απόδειξη. Η Τράπεζα ουδεμία ευθύνη φέρει για την από οποιονδήποτε λόγο τυχόν καθυστερημένη περιέλευση σε αυτήν προσφοράς που απεστάλη, ακόμα και αν αυτό οφείλεται σε υπαιτιότητα του μεταφορέα ή σε γεγονός ανωτέρας βίας.

Η προσφορά υποβάλλεται στον τόπο που ορίζεται στον Πίνακα 1, μέχρι την καταληκτική ημερομηνία και ώρα υποβολής των προσφορών. Οι ενδιαφερόμενοι φέρουν την αποκλειστική ευθύνη της έγκαιρης περιέλευσης της προσφοράς στο Τμήμα Διαγωνισμών και Συμβάσεων της Τράπεζας. Προσφορά η οποία θα υποβληθεί, με οιονδήποτε τρόπο, μετά την ημερομηνία και ώρα που ορίζεται ως προθεσμία υποβολής προσφορών δε λαμβάνεται υπόψη.

Καμιά αντιπροσφορά, τροποποίηση, συμπλήρωση ή διόρθωση προσφοράς, δεν επιτρέπεται μετά την κατάθεση ή περιέλευσή της στην Τράπεζα. Η Τράπεζα, όμως, δικαιούται να ζητά διευκρινίσεις για προσφορές που έχουν κανονικά και εμπρόθεσμα υποβληθεί. Η παροχή διευκρινίσεων είναι υποχρεωτική για τους διαγωνιζομένους.

# ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ

**Φυσικά, νομικά πρόσωπα, ημεδαποί ή αλλοδαποί**

α) Εγγύηση συμμετοχής στο διαγωνισμό σύμφωνα με το άρθρο 6 της παρούσας.

β) Προκειμένου περί νομικού προσώπου, επικυρωμένο αντίγραφο του ισχύοντος Καταστατικού του υποψηφίου με όλες τις μέχρι σήμερα τροποποιήσεις αυτού. Σε περίπτωση κατά την οποία δεν υπογράφει ο ίδιος ο νόμιμος εκπρόσωπος του υποψηφίου την προσφορά και τα λοιπά απαιτούμενα έγγραφα του παρόντος διαγωνισμού και ορίζεται άλλο άτομο ως αντίκλητος, προσκομίζεται σχετικό Πρακτικό Δ.Σ. ή διαχειριστή/διαχειριστών στο οποίο περιέχεται και εξουσιοδότηση (εφόσον αυτό προβλέπεται από το Καταστατικό του υποψηφίου) για την υπογραφή και υποβολή προσφοράς στον παρόντα διαγωνισμό.

γ) Απόσπασμα ποινικού μητρώου, έκδοσης τουλάχιστον του τελευταίου τριμήνου, ότι ο υποψήφιος ή, προκειμένου περί νομικού προσώπου, ο νόμιμος εκπρόσωπός του δεν έχουν καταδικαστεί για αδίκημα σχετικό με την άσκηση της επαγγελματικής τους δραστηριότητας.

δ) Πιστοποιητικά αρμόδιας δικαστικής ή διοικητικής αρχής (έκδοσης εντός του τελευταίου εξαμήνου) από τα οποία να προκύπτει ότι:

i. Δεν έχει κατατεθεί αίτηση ούτε έχει εκδοθεί δικαστική απόφαση με την οποία να τίθεται ο υποψήφιος σε αναγκαστική διαχείριση (Πιστοποιητικό περί μη θέσεως σε αναγκαστική διαχείριση).

ii. Δεν έχει κατατεθεί αίτηση και επομένως δεν έχει εκδοθεί απόφαση επικύρωσης της συμφωνίας εξυγίανσης (Πιστοποιητικό περί μη κατάθεσης δικογράφου αίτησης συνδιαλλαγής – εξυγίανσης άρθρο 99 ν. 3588/2007).

iii. Δεν έχει κατατεθεί αίτηση και επομένως δεν έχει εκδοθεί απόφαση για υπαγωγή του υποψηφίου σε καθεστώς ειδικής εκκαθάρισης (Πιστοποιητικό περί μη κατάθεσης δικογράφου αίτησης για υπαγωγή στο καθεστώς ειδικής εκκαθάρισης).

iv. Δεν έχει κατατεθεί αίτηση περί πτωχεύσεως του υποψηφίου (Πιστοποιητικό περί μη κατάθεσης δικογράφου πτωχεύσεων).

v. δεν έχει εκδοθεί απόφαση που να κηρύσσει τον υποψήφιο σε κατάσταση πτωχεύσεως (Πιστοποιητικό βάσει του Μητρώου Πτωχεύσεων).

vi. Δεν έχει κατατεθεί αίτηση και επομένως δεν έχει εκδοθεί απόφαση περί λύσεως της υποψήφιας εταιρείας (Πιστοποιητικό περί μη κατάθεσης δικογράφου αίτησης περί λύσεως της εταιρείας).

vii. Δεν έχει κατατεθεί δικόγραφο και επομένως δεν έχει εκδοθεί απόφαση που να διορίζει ή αντικαθιστά εκκαθαριστή ή συνεκκαθαριστή της υποψήφιας εταιρείας (Πιστοποιητικό περί μη κατάθεσης δικογράφου διορισμού ή αντικατάστασης Εκκαθαριστή/Συνεκκαθαριστή). viii. Γενικό Πιστοποιητικό από το Γ.Ε.Μ.Η.

ε) Πιστοποιητικό που εκδίδεται από αρμόδια κατά περίπτωση Αρχή, από το οποίο να προκύπτει ότι ο υποψήφιος είναι ενήμερος ως προς τις υποχρεώσεις του που αφορούν την καταβολή των εισφορών κοινωνικής ασφάλισης και ως προς τις φορολογικές υποχρεώσεις του κατά την ημερομηνία διενέργειας του διαγωνισμού.

στ) Ισολογισμοί και στοιχεία για τον κύκλο εργασιών των τριών (3) τελευταίων ετών.

ζ) Πιστοποιητικά που αποδεικνύουν την τήρηση συγκεκριμένων προδιαγραφών ή προτύπων.

η) Κατάλογο Τραπεζών, Οργανισμών ή μεγάλων εταιρειών στην Ελλάδα όπου έχει υλοποιήσει παρόμοιο έργο, καθώς επίσης και κατάλογο του εξειδικευμένου προσωπικού που απασχολεί, αναφέροντας τα τυπικά και ουσιαστικά προσόντα τους.

**Ενώσεις Προμηθευτών**

Οι Ενώσεις Προμηθευτών υποβάλλουν με την κοινή προσφορά τους όλα τα παραπάνω δικαιολογητικά για κάθε Προμηθευτή που συμμετέχει στην Ένωση. Στην περίπτωση αυτή, στο φάκελο της προσφοράς πρέπει να αναγράφεται η πλήρης επωνυμία, η διεύθυνση, ο αριθμός τηλεφώνου κλπ όλων των μελών της Ένωσης.

Η κοινή προσφορά υπογράφεται υποχρεωτικά είτε από όλους τους προμηθευτές που αποτελούν την Ένωση, είτε από εκπρόσωπό τους εξουσιοδοτημένο με συμβολαιογραφική πράξη. Στην προσφορά απαραιτήτως πρέπει να αναγράφεται η ποσότητα των ειδών, οι υπηρεσίες ή το τμήμα της προμήθειας, από το σύνολο της προσφοράς, που αντιστοιχεί στον καθένα.

Με την υποβολή της προσφοράς κάθε μέλος της Ένωσης ευθύνεται για την ολοκλήρωση όλης της προμήθειας.

Σε περίπτωση που, εξαιτίας αδυναμίας για οποιοδήποτε λόγο ή λόγω ανωτέρας βίας, μέλος της ένωσης δεν μπορεί να ανταποκριθεί στις υποχρεώσεις της Ένωσης, τα υπόλοιπα μέλη συνεχίζουν να έχουν την ευθύνη εκτέλεσης ολόκληρης της κοινής προσφοράς με την ίδια τιμή.

Τα υπόλοιπα μέλη της Ένωσης και στις δύο παραπάνω περιπτώσεις μπορούν να προτείνουν αντικαταστάτη. Η αντικατάσταση εγκρίνεται με απόφαση του αρμόδιου εγκριτικού οργάνου της Τράπεζας.

Εάν στη χώρα εγκατάστασης κάποιου διαγωνιζομένου δεν εκδίδεται κάποιο από τα παραπάνω πιστοποιητικά ή δεν καλύπτονται όλες οι περιπτώσεις, αυτό που λείπει μπορεί να αντικατασταθεί με σχετική δήλωση του Συμμετέχοντα που θα γίνεται ενώπιον δικαστικής ή διοικητικής Αρχής ή συμβολαιογράφου.

Σημείωση

Εφόσον Προμηθευτής συμμετέχει στο διαγωνισμό με εκπρόσωπο, υποβάλλεται με την προσφορά και δικαιολογητικό ότι έχει εξουσιοδοτηθεί νομίμως για τις ενέργειες που απαιτούνται.

# ΕΓΓΥΗΣΗ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ

Κάθε προσφορά πρέπει να συνοδεύεται απαραίτητα από την Εγγυητική Επιστολή Συμμετοχής στο διαγωνισμό, σύμφωνα με τις οδηγίες του Παραρτήματος Β’ της παρούσας προκήρυξης. Η Εγγυητική Επιστολή Συμμετοχής θα είναι διατυπωμένη στην ελληνική γλώσσα, θα είναι έκδοσης πιστωτικού ιδρύματος ή άλλου νομικού προσώπου που έχει κατά νόμο το δικαίωμα αυτό και λειτουργεί νόμιμα στην Ελλάδα ή σε άλλο κράτος μέλος της Ευρωπαϊκής Ένωσης (εφόσον συνοδεύεται από επίσημη μετάφρασή της στην ελληνική γλώσσα) και θα έχει διάρκεια τεσσάρων (4) μηνών από την ημερομηνία της αποσφράγισης.

Το ποσό της Εγγυητικής Επιστολής Συμμετοχής καθορίζεται ως ακολούθως:

α. Για την Κατηγορία 1 (Αναλώσιμα LEXMARK), η Εγγυητική Επιστολή Συμμετοχής θα καλύπτει το ποσό των χιλίων εξακοσίων ευρώ (**1.600,00 ευρώ**).

β. Για την Κατηγορία 2 (Αναλώσιμα για εκτυπωτές ΟΚΙ), η Εγγυητική Επιστολή Συμμετοχής θα καλύπτει το ποσό των χιλίων τετρακοσίων ευρώ (**1.400,00 ευρώ**).

Σε περίπτωση κατά την οποία κάποιος διαγωνιζόμενος συμμετέχει σε περισσότερες της μίας κατηγορίες, έχει τη δυνατότητα να καταθέσει μία (1) μόνο Εγγυητική Επιστολή Συμμετοχής που θα καλύπτει το άθροισμα των ποσών που αναφέρονται παραπάνω για τις κατηγορίες στις οποίες συμμετέχει. Για παράδειγμα, διαγωνιζόμενος που συμμετέχει στις κατηγορίες 1 και 2, μπορεί να καταθέσει μία Εγγυητική Επιστολή Συμμετοχής που να καλύπτει το ποσό των 3.000,00 ευρώ (δηλ. 1.600,00 ευρώ για την Κατηγορία 1 συν 1.400,00 ευρώ για την Κατηγορία 2).

Για κάθε κατηγορία, η Εγγυητική Επιστολή Συμμετοχής που αφορά το διαγωνιζόμενο στον οποίο κατακυρώθηκε η προμήθεια, επιστρέφεται σε αυτόν μετά την υπογραφή της σύμβασης και την κατάθεση από αυτόν της Εγγυητικής Επιστολής Καλής Εκτέλεσης της προμήθειας. Οι εγγυητικές επιστολές συμμετοχής των υπόλοιπων διαγωνιζομένων, επιστρέφονται μετά την κατακύρωση της προμήθειας, με μέριμνα των ιδίων.

Προσφορά που δε συνοδεύεται από την προσήκουσα Εγγυητική Επιστολή Συμμετοχής θεωρείται ως απαράδεκτη και δεν αξιολογείται.

# ΕΓΓΥΗΣΗ ΚΑΛΗΣ ΕΚΤΕΛΕΣΗΣ ΤΗΣ ΠΡΟΜΗΘΕΙΑΣ

Για κάθε κατηγορία, ο διαγωνιζόμενος στον οποίο θα ανατεθεί η προμήθεια υποχρεούται να καταθέσει Εγγυητική Επιστολή Καλής Εκτέλεσης της προμήθειας, σύμφωνα με τις οδηγίες του Παραρτήματος Β’ της παρούσας. Η Εγγυητική Επιστολή Καλής Εκτέλεσης θα είναι διατυπωμένη στην ελληνική γλώσσα και θα είναι έκδοσης πιστωτικού ιδρύματος ή άλλου νομικού προσώπου που έχει κατά νόμο το δικαίωμα αυτό και λειτουργεί νόμιμα στην Ελλάδα ή σε άλλο κράτος μέλος της Ευρωπαϊκής Ένωσης (εφόσον συνοδεύεται από επίσημη μετάφρασή της στην ελληνική γλώσσα).

Η Εγγυητική Επιστολή Καλής Εκτέλεσης καλύπτει ποσοστό **10%** του συνολικού ποσού της οικονομικής προσφοράς του Προμηθευτή για τη συγκεκριμένη κατηγορία, εκτός του Φ.Π.Α.

Η Εγγυητική Επιστολή Καλής Εκτέλεσης επιστρέφεται με μέριμνα του Προμηθευτή μετά τη λήξη της σύμβασης.

# ΔΙΚΑΙΩΜΑ ΑΥΞΗΣΗΣ

Η Τράπεζα διατηρεί το δικαίωμα, μετάτην άμεση αρχική προμήθεια συγκεκριμένων ποσοτήτων να υλοποιήσει την προμήθειατμηματικών παραγγελιών έως και του τριπλασιασμού των ποσοτήτων ανά Κατηγορία και είδος αναλωσίμου μετά την αρχική προμήθεια, με βάση τις ανάγκες της.

# 9.ΤΙΜΕΣ

Οι τιμές πρέπει να δίδονται σε ΕΥΡΩ για παράδοση όλων των αναλωσίμων ελεύθερων εντός των χώρων του Μηχανογραφικού Κέντρου της Τράπεζας (Μεσογείων 341, Χαλάνδρι), όπως αυτοί θα υποδειχθούν από τα αρμόδια όργανα της Τράπεζας.

Στις τιμές περιλαμβάνεται η αξία των αναλωσίμων, τα έξοδα συσκευασίας και μεταφοράς, καθώς και κάθε άλλη επιβάρυνση, **εκτός από το Φ.Π.Α**. Επιβάρυνση οποιασδήποτε φύσης που δεν αναφέρεται ρητά στην προσφορά θεωρείται ότι είναι ενσωματωμένη στην τιμή προσφοράς και σε καμία περίπτωση δεν μπορεί να ζητηθεί η καταβολή της.

Στις περιπτώσεις που σε ένα αναλώσιμο αναφέρονται δύο αποδεκτοί κωδικοί διευκρινίζεται ότι:

α. Η οικονομική προσφορά του διαγωνιζόμενου πρέπει να αναφέρει μία και μόνο τιμή για τους εν λόγω κωδικούς, ανεξάρτητα από τον κωδικό που προσφέρει.

β. Ο προμηθευτής μπορεί να παραδίδει κάθε φορά στην Τράπεζα οποιοδήποτε από τους κωδικούς αυτούς, ή ακόμη και συνδυασμό τους, στην παραπάνω μία και μοναδική τιμή.

Επιπλέον, για τη διασφάλιση του συμφέροντος της Τράπεζας, η προκήρυξη θα προβλέπει ότι οι διαγωνιζόμενοι, για τα προσφερόμενα είδη που αφορούν τόσο στην αρχική προμήθεια όσο και στις μετέπειτα τμηματικές παραγγελίες, θα πρέπει:

α. Να υποβάλουν τον επίσημο τιμοκατάλογο λιανικής πώλησης για τα παραπάνω είδη αναλωσίμων.

β. Να αναφέρουν το ποσοστό έκπτωσης κάθε μηχανογραφικού αναλωσίμου επί της λιανικής τιμής, το οποίο θα χρησιμοποιηθεί για την αξιολόγηση των προσφορών των διαγωνιζομένων.

γ. Να δεσμεύονται (στη σύμβαση που θα υπογραφεί), ότι όσον αφορά σε τυχόν τμηματικές παραγγελίες, μετά την αρχική, θα προσφέρουν τα ζητούμενα από την Τράπεζα είδη αναλωσίμων σε τιμή μονάδας, η οποία είτε θα παραμένει σταθερή καθ όλη τη διάρκεια της σύμβασης, είτε θα υπολογίζεται βάσει της λιανικής τιμής του ισχύοντος κατά την υποβολή της παραγγελίας επίσημου τιμοκαταλόγου και του ως άνω προσφερόμενου ποσοστού έκπτωσης, το οποίο θα παραμένει σταθερό καθ’ όλη τη διάρκεια της σύμβασης.

# ΕΙΔΙΚΟΙ ΟΡΟΙ

α. Οι διαγωνιζόμενοι σε περίπτωση που αδυνατούν να προσφέρουν ένα αναλώσιμο επειδή αυτό δε διατίθεται πλέον από την κατασκευάστρια εταιρεία, ή επειδή έχει ανακοινωθεί η απόσυρσή του από την κυκλοφορία μέσα στο έτος 2020, πρέπει να επισυνάψουν στην προσφορά τους σχετική έγγραφη βεβαίωση της επίσημης αντιπροσωπείας στην Ελλάδα της κατασκευάστριας εταιρείας, προκειμένου το αναλώσιμο αυτό να εξαιρεθεί από την αξιολόγηση των οικονομικών προσφορών όλων των διαγωνιζομένων.

β. Στο τέλος της περιγραφής κάθε αναλωσίμου στις Λίστες Αναλωσίμων των πινάκων 1 και 2 του Παραρτήματος Α’, αναφέρονται μέσα σε παρένθεση οι κωδικοί του συγκεκριμένου αναλωσίμου. Με τη βοήθεια των κωδικών αυτών, η Τράπεζα προσδιορίζει ακριβώς το ζητούμενο από αυτήν αναλώσιμο, έτσι ώστε να διακρίνεται σαφώς από άλλα παρόμοια αναλώσιμα που δεν είναι αποδεκτά από την Τράπεζα. Ο προμηθευτής μπορεί να παραδίδει κάθε φορά στην Τράπεζα οποιοδήποτε από τους κωδικούς αυτούς, ή ακόμη και συνδυασμό τους, στην μία και μοναδική τιμή της οικονομικής προσφοράς του η οποία είτε θα παραμένει σταθερή σε όλη τη διάρκεια ισχύος της σύμβασης είτε θα υπολογίζεται βάσει της λιανικής τιμής του ισχύοντος κατά την υποβολή της παραγγελίας επίσημου τιμοκαταλόγου και του προσφερόμενου ποσοστού έκπτωσης επί της λιανικής τιμής κάθε μηχανογραφικού αναλωσίμου, το οποίο θα παραμένει σταθερό καθ’ όλη τη διάρκεια ισχύος της σύμβασης.

Η προσφορά για μία κατηγορία απορρίπτεται στο σύνολό της σε περίπτωση που περιέχονται σε αυτήν ένας ή περισσότεροι κωδικοί αναλωσίμων που δεν είναι αποδεκτοί από την Τράπεζα.

γ. Οι διαγωνιζόμενοι δηλώνουν υπεύθυνα και εγγυώνται ότι:

* Η διάθεση των αναλωσίμων δεν προσβάλλει κατοχυρωμένα δικαιώματα σημάτων.
* Η κυκλοφορία των αναλωσίμων είναι νόμιμη εντός των ορίων των χωρών-μελών της Ευρωπαϊκής Ένωσης.
* Τα αναλώσιμα είναι αυθεντικά (genuine) προϊόντα και σε καμία περίπτωση μη αυθεντικά (counterfeit) ή συμβατά ή μεταχειρισμένα.

δ. Τα αναλώσιμα θα είναι υποχρεωτικά σε συσκευασίες του ενός (1) τεμαχίου και για όλα ανεξαιρέτως τα αναλώσιμα, θα αναφέρεται υποχρεωτικά τιμή μονάδας. Σε περίπτωση που η προϋπόθεση αυτή δεν τηρείται έστω και για ένα αναλώσιμο, η προσφορά για τη συγκεκριμένη κατηγορία θα απορρίπτεται στο σύνολό της.

ε. Ο διαγωνιζόμενος εγγυάται την καλή λειτουργία των αναλωσίμων με γραφίτη (toner) για δύο (2) τουλάχιστον έτη από την ημερομηνία παράδοσής τους στην Τράπεζα. Σε περίπτωση ελαττωματικής λειτουργίας ενός ή περισσοτέρων από τα αναλώσιμα αυτά, ο διαγωνιζόμενος υποχρεούται να προβεί στην αντικατάστασή τους εντός πέντε (5) ημερών από την ημερομηνία έγγραφης ενημέρωσής του από την Τράπεζα.

στ. Η Τράπεζα έχει το δικαίωμα να πραγματοποιεί δειγματοληπτικούς ελέγχους στα παραδιδόμενα σε αυτή αναλώσιμα σε οποιαδήποτε φάση της διαδικασίας παραλαβής της προμήθειας, προς διαπίστωση της τήρησης των εγγυήσεων και υποχρεώσεων του Προμηθευτή.

# ΙΣΧΥΣ ΤΩΝ ΠΡΟΣΦΟΡΩΝ

Οι προσφορές ισχύουν υποχρεωτικά για τρεις (3) μήνες από την ημερομηνία αποσφράγισής τους. Προσφορά που ορίζει μικρότερο χρόνο, απορρίπτεται ως απαράδεκτη.

# ΑΠΟΣΦΡΑΓΙΣΗ ΠΡΟΣΦΟΡΩΝ

Η αποσφράγιση των προσφορών θα γίνει από αρμόδια Επιτροπή της Τράπεζας, παρουσία των διαγωνιζομένων, στον τόπο, την ημερομηνία και ώρα που αναφέρονται στον Πίνακα 1 της παρούσας.

Σχετικός πίνακας των διαγωνιζομένων με τις τιμές που προσέφερε έκαστος αυτών και με μνεία εκείνων που λόγω έλλειψης των απαραίτητων δικαιολογητικών οι προσφορές τους κρίθηκαν απορριπτέες, θα αναρτηθεί στα γραφεία του Τμήματος Προμηθειών Παγίων και Αναλωσίμων (Τράπεζα της Ελλάδος, Κεντρικό Κατάστημα, Ελ. Βενιζέλου 21, 1ος όροφος, γραφείο 102).

# ΕΝΣΤΑΣΕΙΣ

Δικαίωμα υποβολής ένστασης έχουν μόνον όσοι έχουν συμμετάσχει στο διαγωνισμό. Κατά της διαδικασίας υποβολής των δικαιολογητικών συμμετοχής και κατά της διαδικασίας συμμετοχής στο διαγωνισμό επιτρέπεται ένσταση εντός αποκλειστικής προθεσμίας είκοσι τεσσάρων (24) ωρών από την ώρα λήξης της προθεσμίας υποβολής των προσφορών.

Η ένσταση υποβάλλεται εγγράφως στο Τμήμα Προμηθειών Παγίων και Αναλωσίμων και κοινοποιείται υποχρεωτικά από τον ενιστάμενο και στον διαγωνιζόμενο κατά του οποίου στρέφεται. Η απόφαση επ΄ αυτής κοινοποιείται στον ενιστάμενο, εντός τριών (3) εργάσιμων ημερών από την ημερομηνία υποβολής της. Η άπρακτη πάροδος του τριημέρου τεκμαίρεται ως σιωπηρή απόρριψη της ένστασης.

Η υποβολή ένστασης δεν επιφέρει διακοπή ή αναστολή της διαδικασίας του διαγωνισμού σε οποιοδήποτε στάδιο.

# ΚΡΙΤΗΡΙΑ ΑΞΙΟΛΟΓΗΣΗΣ

Η αξιολόγηση των προσφορών θα γίνει από Επιτροπή Αξιολόγησης που θα ορίσει η Τράπεζα. Η αξιολόγηση θα γίνει με βάση αποκλειστικά και μόνο οικονομικά κριτήρια.

Για κάθε κατηγορία, η προμήθεια θα ανατεθεί στο διαγωνιζόμενο με το χαμηλότερο συνολικό ποσό προσφοράς στη συγκεκριμένη κατηγορία (άθροισμα των επιμέρους γινομένων της ποσότητας αρχικής προμήθειας ανά αναλώσιμο επί την τιμή μονάδας).

Σε περίπτωση που σε κάποια κατηγορία βρεθούν περισσότερες από μία προσφορές με το ίδιο χαμηλότερο συνολικό ποσό προσφοράς, θα γίνει κλήρωση μεταξύ των προσφορών αυτών για την ανάδειξη νικητή στη συγκεκριμένη κατηγορία.

# ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ ΔΙΑΓΩΝΙΣΜΟΥ – ΥΠΟΓΡΑΦΗ ΣΥΜΒΑΣΗΣ

Μετά την κατακύρωση του διαγωνισμού, η Τράπεζα θα ειδοποιήσει εγγράφως τον Ανάδοχο και θα τον προσκαλέσει να καταθέσει στην αρμόδια Υπηρεσία της Τράπεζας την προβλεπόμενη Εγγυητική Επιστολή Καλής Εκτέλεσης της προμήθειας και στη συνέχεια να προσέλθει να υπογράψει τη σχετική σύμβαση εντός δέκα (10) ημερών από την έγγραφη ειδοποίησή του.

Αν ο Προμηθευτής δεν υπογράψει τη σχετική σύμβαση προμήθειας ή δεν καταθέσει την Εγγύηση Καλής Εκτέλεσης της Προμήθειας ή τα απαραίτητα νομιμοποιητικά έγγραφα για την κατάρτιση της σύμβασης, εντός της προθεσμίας του προηγούμενου εδαφίου του παρόντος Άρθρου, κηρύσσεται έκπτωτος από την κατακύρωση και από κάθε δικαίωμα που απορρέει απ’ αυτή. Στην περίπτωση αυτή, η Εγγύηση Συμμετοχής καταπίπτει υπέρ της Τράπεζας λόγω ποινικής ρήτρας και η Τράπεζα είναι ελεύθερη να επιλέξει την επόμενη αποδεκτή προσφορά ή να προχωρήσει στην προμήθεια με επανάληψη του διαγωνισμού ή με απευθείας ανάθεση.

Ο Προμηθευτής ευθύνεται για κάθε ζημία της Τράπεζας από την υπαναχώρησή του και ιδίως για ζημία που προέρχεται είτε από τη διαφορά της τιμής της προσφοράς του και της τιμής της επόμενης αποδεκτής προσφοράς, είτε από τη διαφορά που τυχόν προκύψει από την επανάληψη του διαγωνισμού ή από τυχόν προμήθεια των αναλωσίμων χωρίς επανάληψη του διαγωνισμού.

# ΠΑΡΑΓΓΕΛΙΑ - ΠΑΡΑΔΟΣΗ ΑΝΑΛΩΣΙΜΩΝ

Η παραγγελία των αναλωσίμων τόσο για την αρχική προμήθεια όσο και για τις μετέπειτα τμηματικές προμήθειες γίνεται από το Τμήμα Διοικητικής Υποστήριξης της Διεύθυνσης Πληροφορικής της Τράπεζας, που αποστέλλει εγγράφως στον Προμηθευτή Εντολή Αγοράς, στην οποία αναφέρονται οι συγκεκριμένες ποσότητες των αναλωσίμων που επιθυμεί, σύμφωνα με τις ανάγκες της, να αγοράσει η Τράπεζα .

Η παράδοση των αναλωσίμων ανά Εντολή Αγοράς γίνεται στο Τμήμα Διοικητικής Υποστήριξης της Διεύθυνσης Πληροφορικής της Τράπεζας, στους χώρους που θα υποδειχθούν από το συγκεκριμένο Τμήμα εντός του Μηχανογραφικού Κέντρου της Τράπεζας στο Χαλάνδρι, εντός δέκα (10) ημερών από την αποστολή στον Προμηθευτή της συγκεκριμένης Εντολής αγοράς από την Τράπεζα. Εάν οι ανάγκες της Τράπεζας το απαιτήσουν, είναι δυνατή η τμηματική παράδοση των αναλωσίμων της συγκεκριμένης Εντολής Αγοράς εντός της παραπάνω προθεσμίας η οποία θα συνοδεύεται από Δελτίο Αποστολής. Μετά την ολοκλήρωση της παράδοσης της συγκεκριμένης Εντολής Αγοράς θα εκδίδεται το σχετικό Τιμολόγιο Πώλησης.

Έκαστο νόμιμο παραστατικό (Δελτίο Αποστολής ή Τιμολόγιο Πώλησης) που συνοδεύει τα αναλώσιμα που παραδίδονται, αφορά υποχρεωτικά μία και μόνο Εντολή Αγοράς της Τράπεζας και αναγράφει ευκρινώς τον αριθμό και την ημερομηνία της συγκεκριμένης Εντολής Αγοράς. Σε περίπτωση ταυτόχρονης εκτέλεσης περισσότερων της μιας Εντολών Αγοράς (νέων παραγγελιών ή/και τμηματικών παραδόσεων παλαιών παραγγελιών), ο Προμηθευτής είναι υποχρεωμένος να εκδίδει διαφορετικά συνοδευτικά νόμιμα παραστατικά ανά Εντολή Αγοράς, έτσι ώστε να προκύπτει πάντοτε με απόλυτη σαφήνεια στην Τράπεζα σε ποιες συγκεκριμένες Εντολές Αγοράς αναφέρονται οι παραδιδόμενες ποσότητες αναλωσίμων.

Τα αναλώσιμα παραδίδονται με τη συσκευασία του εργοστασίου κατασκευής, την οποία ο Προμηθευτής εγγυάται ως απολύτως στερεή και κατάλληλη για τη μεταφορά τους. Σε κάθε συσκευασία αναλωσίμου θα επικολλάται ετικέτα που θα αναγράφει την επωνυμία του Προμηθευτή καθώς και την ημερομηνία παράδοσης του συγκεκριμένου αναλωσίμου στην Τράπεζα. Ο Προμηθευτής ευθύνεται για την άριστη ποιότητα και καταλληλότητα της συσκευασίας και εγγυάται ότι αυτή εξασφαλίζει την ασφαλή μεταφορά των αναλωσίμων μέχρι τον τόπο προορισμού.

# ΠΛΗΡΩΜΗ

Η πληρωμή του Προμηθευτή γίνεται ανά Εντολή Αγοράς, και μόνο μετά την παράδοση όλων των αναλωσίμων της συγκεκριμένης Εντολής Αγοράς και την άνευ παρατηρήσεων παραλαβή τους από την αρμόδια Επιτροπή Παραλαβής της Τράπεζας. Η πληρωμή γίνεται έναντι Τιμολογίου που αφορά αποκλειστικά και μόνο τη συγκεκριμένη Εντολή Αγοράς.

Τα παραπάνω ισχύουν τόσο για την αρχική προμήθεια όσο και για τις μετέπειτα τμηματικές προμήθειες.

# ΕΧΕΜΥΘΕΙΑ – ΕΜΠΙΣΤΕΥΤΙΚΟΤΗΤΑ

Ο Προμηθευτής οφείλει, τόσο κατά τη διάρκεια υλοποίησης της σύμβασης που θα υπογραφεί όσο και μετά το πέρας αυτής, χωρίς χρονικό περιορισμό, να μην αποκαλύπτει ή με οποιονδήποτε τρόπο αφήνει να διαρρεύσουν σε τρίτους και να μη χρησιμοποιεί με κανένα τρόπο ή μέσο οποιοδήποτε στοιχείο σχετικά με την Τράπεζα, καθώς επίσης να αποτρέπει με κάθε νόμιμο μέσο την ανακοίνωση αυτών.

Ο Προμηθευτής δεν επιτρέπεται να χρησιμοποιεί το όνομα της Τράπεζας σε υλικό κάθε είδους διαφημιστικής προβολής, χωρίς την προηγούμενη γραπτή συναίνεσή της. Η συναίνεση καλύπτει μόνο το υλικό που περιγράφεται σε σχετική αίτηση και μόνο για τη συμφωνηθείσα περίοδο. Επίσης, ο Προμηθευτής απαγορεύεται να προβεί σε οποιαδήποτε ενέργεια που ενδεχομένως βλάψει το κύρος, την πίστη και τη φήμη της Τράπεζας.

Η απαγόρευση των προηγούμενων εδαφίων αφορά και τους με οποιονδήποτε τρόπο ή ιδιότητα προστηθέντες, βοηθούς εκπλήρωσης και εν γένει συνεργάτες του Προμηθευτή.

Η μη τήρηση της εμπιστευτικότητας και της εχεμύθειας συνιστά λόγο καταγγελίας της σύμβασης που θα υπογραφεί, αζημίως για την Τράπεζα, η οποία διατηρεί το δικαίωμα να αξιώσει αποκατάσταση κάθε θετικής ή αποθετικής ζημίας.

# ΠΡΟΣΩΠΙΚΑ ΔΕΔΟΜΕΝΑ

Η Τράπεζα ενημερώνει ότι τηρεί αρχείο προσωπικών δεδομένων των υποψηφίων ως υπεύθυνη επεξεργασίας με σκοπό τη διενέργεια του διαγωνισμού. Τα δεδομένα αυτά μπορούν να αποτελέσουν αντικείμενο επεξεργασίας με αυτοματοποιημένες ή/και μη αυτοματοποιημένες μεθόδους για τον ως άνω σκοπό από την Τράπεζα και δεν θα γνωστοποιούνται ή διαβιβάζονται σε τρίτους πλην των αρμόδιων υπαλλήλων της Τράπεζας . Τα προσωπικά δεδομένα τηρούνται για χρονικό διάστημα 5 ετών. Για τυχόν άσκηση των δικαιωμάτων σας σύμφωνα με τα άρθρα 15 έως 21 του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου (Γενικός Κανονισμός για την Προστασία Δεδομένων) και συμπληρωματικάτην ισχύουσα ελληνική νομοθεσία (δικαιώματα πρόσβασης, διόρθωσης ή διαγραφής των δεδομένων, περιορισμού επεξεργασίας, αντίταξης, φορητότητας), μπορείτε να επικοινωνήσετε εγγράφως με την Τράπεζα της Ελλάδος (Διεύθυνση Τεχνικής και Διοικητικής Υποστήριξης, email [dpo@bankofgreece.gr](mailto:dpo@bankofgreece.gr)). Σε περίπτωση παραβίασης των δικαιωμάτων σας έχετε δικαίωμα υποβολής καταγγελίας στην Αρχή Προστασίας Δεδομένων Προσωπικού Χαρακτήρα

# ΚΥΡΩΣΕΙΣ – ΠΟΙΝΙΚΕΣ ΡΗΤΡΕΣ

α) Σε περίπτωση αθέτησης ή μη προσήκουσας εκτέλεσης οποιουδήποτε όρου της σύμβασης που θα υπογραφεί, η Τράπεζα, επιφυλασσομένη των κατά την ισχύουσα νομοθεσία και των λοιπών όρων της παρούσας δικαιωμάτων της, έχει το δικαίωμα, αφού θέσει στον Προμηθευτή γραπτά, εύλογη κατά την κρίση της προθεσμία για να άρει τις συνέπειες της αντισυμβατικής συμπεριφοράς του, να υπαναχωρήσει αζημίως από τη σύμβαση, κηρύττουσα τον Προμηθευτή έκπτωτο να εισπράξει την εγγύηση καλής εκτέλεσης λόγω ποινικής ρήτρας και να ζητήσει αποζημίωση για κάθε ζημιά της.

β) Ειδικά σε περίπτωση εκπρόθεσμης παράδοσης των ειδών, όπως προβλέπεται στο Άρθρο 15, ο Προμηθευτής, καθιστάμενος υπερήμερος με μόνη την παρέλευση της προθεσμίας παράδοσης, οφείλει να καταβάλει στην Τράπεζα, ως ποινική ρήτρα, τα παρακάτω ποσοστά επί της αξίας της προμήθειας που παραδόθηκε εκπρόθεσμα για τους παρακάτω χρόνους καθυστέρησης:

- Για καθυστέρηση που δεν υπερβαίνει το ½ του χρόνου παράδοσης, 0,5% ημερησίως.

- Για καθυστέρηση που βρίσκεται μέσα στο χρονικό διάστημα από το ½ μέχρι το χρόνο παράδοσης, 1% ημερησίως.

- Για καθυστέρηση που υπερβαίνει το χρονικό διάστημα του χρόνου παράδοσης, μέχρι το διπλάσιο αυτού, 1,5% ημερησίως.

- Για καθυστέρηση που υπερβαίνει το διπλάσιο του χρόνου παράδοσης, 2% ημερησίως.

Εάν κατά τον υπολογισμό του χρόνου προκύπτει κλάσμα ημέρας, τότε θεωρείται ολόκληρη ημέρα. Κατά τον υπολογισμό του χρονικού διαστήματος καθυστέρησης παράδοσης ή αντικατάστασης, με απόφαση των αρμοδίων οργάνων, δεν λαμβάνεται υπόψη ο χρόνος που παρήλθε κατά τα διάφορα στάδια των διαδικασιών, για τον οποίο δεν ευθύνεται ο Προμηθευτής.

Τα ποσά των ποινικών ρητρών εισπράττονται είτε διά συμψηφισμού με την αμοιβή του Προμηθευτή είτε διά καταπτώσεως (εν όλω ή εν μέρει) της εγγυητικής επιστολής καλής εκτέλεσης.

Ο Προμηθευτής σε περίπτωση κατά την οποία επικαλεστεί αδυναμία τήρησης της συμφωνημένης προθεσμίας παράδοσης των ειδών λόγω ανωτέρας βίας, πρέπει να γνωστοποιήσει στην Τράπεζα τα γεγονότα, τα οποία συνιστούν την ανωτέρα βία, μέσα σε δέκα (10) το αργότερο ημέρες από την ημερομηνία που θα συμβούν αυτά. Μόνο η έγγραφη αναγνώριση από την Τράπεζα του λόγου ανωτέρας βίας, που επικαλείται ο Προμηθευτής, συνεπάγεται την απαλλαγή του τελευταίου από τις συνέπειες της εκπρόθεσμης παράδοσης των ειδών, της Τράπεζας όμως δικαιούμενης στην περίπτωση αυτή, να καταγγείλει με μονομερή δήλωσή της και αζημίως για την ίδια χωρίς καμία σε βάρος της υποχρέωση αποζημίωσης, τη σύμβαση αυτή, μέσα σε δέκα πέντε (15) ημέρες από την γνωστοποίηση προς αυτή των γεγονότων που συνιστούν την ανωτέρα βία.

Σε κάθε περίπτωση και ανεξάρτητα από την κήρυξη ή όχι του Προμηθευτή εκπτώτου ή την κατάπτωση ποινικής ρήτρας, η Τράπεζα μπορεί οποτεδήποτε να αξιώσει την αποκατάσταση κάθε ζημίας της, την οποία έχει υποστεί από την εκπρόθεσμη ή τη μη προσήκουσα εκτέλεση της σύμβασης από τον Προμηθευτή.

# ΕΠΙΛΥΣΗ ΔΙΑΦΟΡΩΝ

Κάθε διαφορά που τυχόν προκύψει από την παρούσα επιλύεται καταρχήν από τα αρμόδια όργανα της Τράπεζας. Σε περίπτωση κατά την οποία ο ενδιαφερόμενος δεν αποδεχθεί την απόφαση των αρμοδίων οργάνων, η διαφωνία υπάγεται στη δικαιοδοσία των δικαστηρίων της Αθήνας, τα οποία ορίζονται αποκλειστικά και μόνο αρμόδια προς τούτο. Εφαρμοστέο Δίκαιο είναι το ελληνικό.

# ΑΠΟΔΟΧΗ ΤΩΝ ΟΡΩΝ ΤΗΣ ΠΡΟΚΗΡΥΞΗΣ

Η συμμετοχή στο διαγωνισμό προϋποθέτει ότι ο διαγωνιζόμενος έλαβε γνώση όλων των όρων της προκήρυξης και τους αποδέχεται ανεπιφύλακτα. Τυχόν απόκλιση από τους όρους της προκήρυξης πρέπει να δηλώνεται με σαφήνεια στην προσφορά.

Η Τράπεζα της Ελλάδος επιφυλάσσεται του δικαιώματος της ματαίωσης του διαγωνισμού, της μη κατακύρωσης αυτού σε κανένα από τους διαγωνιζομένους και της εν συνεχεία, κατά την κρίση της, επανάληψης αυτού ή απευθείας ανάθεσης ή οριστικής ματαίωσης της προμήθειας.

Στις παραπάνω περιπτώσεις οι διαγωνιζόμενοι δεν έχουν καμιά αξίωση κατά της Τράπεζας της Ελλάδος.

1. **ΠΛΗΡΟΦΟΡΙΕΣ ΓΙΑ ΤΟ ΔΙΑΓΩΝΙΣΜΟ**

Για πληροφορίες ή διευκρινίσεις σχετικά:

* με τις τεχνικές προδιαγραφές και λοιπές πληροφορίες αρμόδιο είναι το Τμήμα Διοικητικής Υποστήριξης της Διεύθυνσης Πληροφορικής (αρμόδια: Ζωή Καραβασώνη, τηλ. 210 6799410, email: zkaravasoni@bankofgreece.gr).
* με τη διαδικασία του διαγωνισμού αρμόδιο είναι το Τμήμα Προμηθειών Παγίων & Αναλωσίμων της Διεύθυνσης Τεχνικής & Διοικητικής Υποστήριξης της Τράπεζας (αρμόδιος:Δημήτριος Φωτιάδης, τηλ. 210 3202188, email: dfotiadis@bankofgreece.gr).

Αθήνα, 18 Ιουνίου 2020

Ελένη Μαυροειδή

Διευθύντρια

**ΠΑΡΑΡΤΗΜΑ Α’**

**ΚΟΣΤΟΣ ΠΡΟΜΗΘΕΙΑΣ ΑΝΑΛΩΣΙΜΩΝ**

**ΠΙΝΑΚΑΣ 1: Αναλώσιμα Εκτυπωτών LEXMARK (Κατηγορία 1)**

|  |  |  |  |  |
| --- | --- | --- | --- | --- |
| α/α | Περιγραφή αναλωσίμου | Εκτιμώμενη ποσότητα  (σε τεμάχια) | Τιμή μονάδας  (σε ευρώ) | Αξία  (σε ευρώ) |
| 1 | LEXMARK C746/8 BLACK TONER 12K (C746H3KG,C746H1KG) | 26 |  |  |
| 2 | LEXMARK C746/8 CYAN TONER 10K (C748H3CG, C748H1CG) | 13 |  |  |
| 3 | LEXMARK C746/8 MAGENTA TONER 10K (C748H3MG, C748H1MG) | 13 |  |  |
| 4 | LEXMARK C746/8 YELLOW TONER 10K (C748H3YG, C748M1YG) | 10 |  |  |
| 5 | LEXMARK C748 /C73X FUSER MAINTENANCE KIT 100K (40X8111) | 3 |  |  |
| 6 | LEXMARK C748/ C73X TRANSFER BELT MAINTENANCE KIT 120K(40X6401) | 3 |  |  |
| 7 | LEXMARK C748 PHOTOCONDUCTOR KIT BLACK&COLOR 20K (C734X24G) | 6 |  |  |
| 8 | LEXMARK C748 WASTE TONER 25K (C734X77G) | 3 |  |  |
| 9 | LEXMARK CS720-725 BLACK IMAGING UNIT-DRUM 150K (74C0ZK0) | 3 |  |  |
| 10 | LEXMARK CS725 BLACK TONER 20K (74C2HKE, 74C2HK0) | 8 |  |  |
| 11 | LEXMARK CS725 CYAN TONER 10K (74C2HCE, 74C2C0) | 8 |  |  |
| 12 | LEXMARK CS725 MAGENTA TONER 10K (74C2HME,74C2HM0) | 8 |  |  |
| 13 | LEXMARK CS725 YELLOW TONER 10K (74C2HYE,74C2HY0) | 8 |  |  |
| 14 | LEXMARK CS72X/CX725 FUSER MAINTENANCE KIT 150K (41X0556) | 4 |  |  |
| 15 | LEXMARK SC72X/CX725 TRANSFERBELT MAINENTANCEKIT 150K(40X9929) | 4 |  |  |
| 16 | LEXMARK SC72X/CX725 WASTE TONER 90K (74C0W00) | 15 |  |  |
| 17 | LEXMARK CS72x/CX725 COLOR IMAGING UNIT-DRUM 150K (74C0ZV0) | 4 |  |  |
| 18 | LEXMARK T640,MAINTENANCE KIT 300K (40X0101) | 2 |  |  |
| 19 | LEXMARK T640-644 BLACK TONER 21K (64040HW,64016HE) | 60 |  |  |
| 20 | LEXMARK T644 BLACK TONER 32K (64440XW, 64416XE) | 1 |  |  |
| 21 | LEXMARK T654 BLACK TONER 36K (T654X31E,T654X11E) | 1 |  |  |
| 22 | LEXMARK T654 FUSER MAINTENANCE KIT 300K (40X4765) | 1 |  |  |
| **ΣΥΝΟΛΙΚΗ ΑΞΙΑ** | | | |  |
| **Συνολική αξία (σε ευρώ) ολογράφως:** | | | | |

**ΠΙΝΑΚΑΣ 2 - Αναλώσιμα Εκτυπωτών ΟΚΙ (Κατηγορία 2)**

|  |  |  |  |  |
| --- | --- | --- | --- | --- |
| α/α | Περιγραφή αναλωσίμου | Εκτιμώμενη ποσότητα  (σε τεμάχια) | Τιμή μονάδας  (σε ευρώ) | Αξία  (σε ευρώ) |
| 1 | OKI /Β431 BLACK TONER 7K (44574802) | 50 |  |  |
| 2 | ΟΚΙ Β432 BLACK TONER 12K @ISO /IEC (45807111) | 40 |  |  |
| 3 | OKI B411/431,432 DRUM KIT 25K (44574302) | 40 |  |  |
| 4 | OKI C531 BLACK TONER 7K (44973508) | 10 |  |  |
| 5 | OKI C531 CYAN TONER 5K (44469724) | 8 |  |  |
| 6 | OKI C531 YELLOW TONER 5K (4446722) | 3 |  |  |
| 7 | OKI C531 MAGENTA TONER 5K (44469723) | 8 |  |  |
| 8 | OKI C531 FUSER UNIT 60K (44472603) | 5 |  |  |
| 9 | OKI C531 IMAGE DRUM 20K(clr)/30K(b/w) (44968301) | 3 |  |  |
| 10 | OKI C531 BELT UNIT 60K (444722020) | 3 |  |  |
| 11 | ΟΚΙ 5520/5521, BLACK RIBBON 4 MLN CHARACTERS (01126301) | 45 |  |  |
| 12 | ΟΚΙ 5721/91, WIDE 13 MLN CHARACTERS (44173406) | 30 |  |  |
| 13 | OKI 3410 MICROLINE BLACK RIBBON 10 MLN CHAR (9002308) | 10 |  |  |
| 14 | OKI B721/B731 TONER/DRUM BLACK 18K (45488802) | 10 |  |  |
| 15 | OKI B721/731 MAINTENANCE KIT 200K (45435104) | 2 |  |  |
| 16 | OKI C532/MC573/ES5432/5473 BELT UNIT 60K (46394902) | 3 |  |  |
| 17 | OKI C532/MC573 DRUM YELLOW 30K (46484105) | 3 |  |  |
| 18 | OKIC532/MC573 DRUM MAGENTA 30K (46484106) | 3 |  |  |
| 19 | OKI C532/MC573 DRUM CYAN 30K (46484107) | 3 |  |  |
| 20 | OKI C532/MC573 DRUM BLACK 30K (46484108) | 2 |  |  |
| 21 | OKI C532/MC573/ES5432/5473 FUSER UNIT 60K (46358502) | 10 |  |  |
| 22 | OKI C532/MC573 TONER YELLOW 6K (46490605) | 10 |  |  |
| 23 | OKI C532/MC573 TONER MAGENTA 6K (46490606) | 10 |  |  |
| 24 | OKI C532/MC573 TONER CYAN 6K (46490607) | 10 |  |  |
| 25 | OKI C532/MC573 TONER BLACK 7K (46490608) | 10 |  |  |
| **ΣΥΝΟΛΙΚΗ ΑΞΙΑ** | | | |  |
| **Συνολική αξία (σε ευρώ) ολογράφως:** | | | | |

**ΠΑΡΑΡΤΗΜΑ Β’**

**ΣΤΟΙΧΕΙΑ ΕΓΓΥΗΤΙΚΗΣ ΕΠΙΣΤΟΛΗΣ**

Η εγγυητική επιστολή (συμμετοχής στο διαγωνισμό ή καλής εκτέλεσης της προμήθειας) θα απευθύνεται προς την Τράπεζα της Ελλάδος και θα περιλαμβάνει απαραίτητα τα ακόλουθα στοιχεία :

α. Την ημερομηνία έκδοσης, τον εκδότη και τον αριθμό της εγγυητικής επιστολής.

β. Την πλήρη επωνυμία και τη διεύθυνση του Προμηθευτή υπέρ του οποίου εκδίδεται η εγγύηση.

γ. Τον τύπο της εγγυητικής.

δ. Τα πλήρη στοιχεία του αντικειμένου της προμήθειας στο οποίο αφορά η εγγύηση.

ε. Τον αριθμό της σχετικής προκήρυξης (αν πρόκειται για εγγυητική επιστολής συμμετοχής στο διαγωνισμό) ή τον αριθμό της σύμβασης (αν πρόκειται για εγγυητική επιστολή καλής εκτέλεσης της προμήθειας).

στ. Το ποσό (σε ευρώ), το οποίο καλύπτει η εγγυητική επιστολή.

ζ. Το χρόνο για τον οποίο ισχύει η εγγυητική επιστολή.

η. Τον όρο ότι η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της ενστάσεως, διζήσεως ή διαιρέσεως.

θ. Τον όρο ότι το ποσόν της εγγύησης τηρείται στη διάθεση της Τράπεζας και θα καταβληθεί ολικά ή μερικά μέσα σε τρείς (3) ημέρες από την απλή έγγραφη ειδοποίηση του εκδότη από την Τράπεζα, χωρίς αυτός να δικαιούται να ερευνήσει το βάσιμο ή μη της απαίτησης ή να προβάλει οποιαδήποτε αντίρρηση ή ένσταση.

ι. Τον όρο ότι ο εκδότης της εγγυητικής επιστολής υποχρεούται να προβεί στην παράταση της ισχύος της εγγύησης ύστερα από έγγραφο της Τράπεζας που θα υποβληθεί πριν από την ημερομηνία λήξης της εγγύησης.

ια. Τον όρο ότι η εγγύηση, όπως και κάθε υποχρέωση η οποία απορρέει από αυτή, διέπονται από τους ελληνικούς νόμους και ότι για την επίλυση οποιασδήποτε διαφοράς η οποία απορρέει από αυτή, αρμόδια είναι τα δικαστήρια της Αθήνας.

Επιπλέον, θα δηλώνεται από τον εκδότη της εγγυητικής επιστολής ότι οι υποχρεώσεις που απορρέουν από τα παραπάνω παύουν να ισχύουν μόνον όταν επιστραφεί η εγγυητική επιστολή ή μετά από έγγραφη εντολή της Τράπεζας της Ελλάδος.